Luonnos ETA:n sekakomitean päätös ETA-sopimuksen liitteen IV (Energia) muuttamisesta - Luonnos yhteisön yhteiseksi kannaksi /* SEK/2005/0645 lopull. */





[pic] | EUROOPAN YHTEISÖJEN KOMISSIO | Bryssel 19.5.2005 SEK(2005) 645 lopullinen . Luonnos ETA:N SEKAKOMITEAN PÄÄTÖS ETA-sopimuksen liitteen IV (Energia) muuttamisesta . - Luonnos yhteisön yhteiseksi kannaksi -(komission esittämä) PERUSTELUT 1. Sisämarkkinoiden edellyttämän oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva yhteisön lainsäädäntö osaksi ETA-sopimusta mahdollisimman pian sen antamisen jälkeen. 2. ETA:n sekakomitean olisi tästä syystä tehtävä liitteenä oleva päätösETA-sopimuksen liitteen IV muuttamisesta lisäämällä siihen energia-alalla annettu uusi yhteisön säännöstö. Päätös koskee seuraavaa direktiiviä: - 32001 L 0077 : Euroopan parlamentin ja neuvoston direktiivi 2001/77/EY, annettu 27 päivänä syyskuuta 2001, sähköntuotannon edistämisestä uusiutuvista energialähteistä tuotetun sähkön sisämarkkinoilla(EYVL L 283, 27.10.2001, s. 33). 3. Sekakomitean päätösluonnoksessa annetaan Norjan ja Islannin osalta uusiutuvista energialähteistä tuotetun sähkön osuuksien viitearvot suhteessa sähkön bruttokulutukseen vuoteen 2010 mennessä, sekä joitain näihin lukuihin liittyviä ehtoja. Päätösluonnoksessa on myös poikkeus Liechtensteinille, erityisesti koska se tuo noin 75 prosenttia sähköstään Sveitsistä. 4. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/941 artiklan 3 kohdan a alakohdan mukaan neuvosto vahvistaa yhteisön kannan päätöksiin, joiden tavoitteena on yhteisön lainsäädännön laajentaminen tekemällä siihen teknisiä mukautuksia suurempia muutoksia. 5. ETA:n sekakomitean päätösluonnos annetaan neuvoston hyväksyttäväksi. Komissio aikoo esittää yhteisön kannan ETA:n sekakomiteassa mahdollisimman pian neuvoston hyväksynnän jälkeen. Luonnos ETA:N SEKAKOMITEAN PÄÄTÖS ETA-sopimuksen liitteen IV (Energia) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan, sekä katsoo seuraavaa: (1) Sopimuksen liite IV muutettiin ... päivänä ...kuuta .... tehdyllä ETA:n sekakomitean päätöksellä N:o ...[1] . (2) Sähköntuotannon edistämisestä uusiutuvista energialähteistä tuotetun sähkön sisämarkkinoilla 27 päivänä syyskuuta 2001 annettu Euroopan parlamentin ja neuvoston direktiivi 2001/77/EY[2] olisi otettava osaksi sopimusta, ON PÄÄTTÄNYT SEURAAVAA: 1 artikla Lisätään sopimuksen liitteessä IV olevan 18 kohdan (Euroopan parlamentin ja neuvoston asetus (EY) N:o 2422/2001) jälkeen kohta seuraavasti: ’19. 32001 L 0077 : Euroopan parlamentin ja neuvoston direktiivi 2001/77/EY, annettu27 päivänä syyskuuta 2001, sähköntuotannon edistämisestä uusiutuvista energialähteistä tuotetun sähkön sisämarkkinoilla (EYVL L 283, 27.10.2001, s. 33). Tätä sopimusta sovellettaessa direktiiviä koskevat seuraavat mukautukset: a) Tätä direktiiviä ei sovelleta Liechtensteiniin. b) Korvataan 3 artiklan 2 kohdassa päivämäärä ”27 päivänä lokakuuta 2002” sekä 3 artiklan 3 kohdassa, 5 artiklan 1 kohdassa ja 6 artiklan 2 kohdassa päivämäärä ”27 päivänä lokakuuta 2003” ilmaisulla ”kuusi kuukautta ETA:n sekakomitean päätöksen N:o…tehty… voimaantulosta”. c) Korvataan 3 artiklan 2 kohdan 2 luetelmakohdassa ”yhteisö” ilmaisulla ”EFTA-valtiot”. d) Pöytäkirjassa 1 oleva 8 kohta ei koske 3 artiklan 4 kohdan 2 luetelmakohtaa. e) Korvataan 4 artiklan 1 kohdan ilmaus ”perustamissopimuksen 87 ja 88 artiklan” ilmaisulla ”ETA-sopimuksen 61 ja 62 artiklan”. Korvataan ilmaisu ”perustamissopimuksen 6 ja 174 artiklan” ilmaisulla ”ETA-sopimuksen 73 artiklan”. f) Lisätään liitteen taulukkoon rivit seuraavasti: Islanti | 5,58 | 99,90 | 99,50 | Norja | 110,95 | 96,30 | 90,00 | (g) Islannin luku on riippuvainen siitä, että yhteiskytkettävyydessä muiden sähköjärjestelmien kanssa ei ilmene muutoksia. Lisäksi johtuen ilmastotekijöiden tärkeydestä tuotettaessa sähköä vesivoimalla, sähkön kysynnästä sekä jakelukatkoksista, vuoden 2010 luku olisi laskettava käyttäen pitkän aikavälin mallia, joka perustuu hydrologisiin ja ilmasto-olosuhteisiin. (h) Norjan valmius saavuttaa 90 prosentin tavoite on riippuvainen siitä, että sähkönkulutus ei lisäänny prosenttia enempää vuodessa. Tämä tarkoittaa sitä, että vuosina 1997–2010 otetaan käyttöön uusiutuvia energianlähteitä hyödyntävää uutta sähköntuotantokapasiteettia noin 6–7 TWh. Norjan vesivoimatuotannon suuret vaihtelut saattavat aiheuttaa sen, että Norjan on tarpeen huomioida keskimääräinen vesivoimatuotantopotentiaali ohjeellisen tavoitteen saavuttamista koskevissa raporteissaan.’ 2 artikla Direktiivin 2001/77/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan , jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle*. 4 artikla Tämä päätös julkaistaan Euroopan unionin virallisen lehden ETA-osastossa jaETA-täydennysosassa. Tehty Brysselissä. ETA:n sekakomitean puolesta Puheenjohtaja ETA:n sekakomitean sihteerit [1] EUVL L […], […], s. […]. [2] EYVL L 283, 27.10.2001, s. 33. * [Valtiosäännön asettamista vaatimuksista ei ole ilmoitettu.] [Valtiosäännön asettamat vaatimukset on ilmoitettu.]